פיגוע הירי בחומש

פיגוע הירי בחומש היה פיגוע ירי שביצעו חוליה של מחבלים פלסטיניים ב-16 בדצמבר 2021, בסמוך לחומש שבצפון השומרון. בפיגוע נרצח יהודה דימנטמן ונפצעו שני ישראלים נוספים, שלושתם תלמידי ישיבת חומש. שלושה ימים לאחר מכן, נלכדו ארבעת המחבלים שהיו מעורבים בפיגוע<ref></ref>.

== הפיגוע ==
ב-16 בדצמבר 2021, בסמוך לשעה 19:45, שני מחבלים פלסטיניים פתחו באש ממארב לעבר רכב בו נסעו ארבעה אזרחים ישראליים יהודים, תלמידי הישיבה בחומש. הרכב נפגע מ-15 כדורים. יושבי הרכב יצרו קשר עם כוחות הביטחון, והמשיכו בנסיעה. שלושה מהנוסעים נפצעו, אחד מהם אנוש, יהודה דימנטמן, בן 25 ואב לבן פונה תוך כדי פעולות החייאה לטיפול רפואי בבית החולים בלינסון בפתח תקווה, שם נקבע מותו.

== המרדף אחר המחבלים ==
לאחר הפיגוע החלו כוחות צה"ל ושב"כ במרדף אחר המחבלים בכפרים הסמוכים. מאות לוחמים מגדודי צנחנים, סיירת גולני ויחידת דובדבן, כולל אנשי המילואים שלה, הוקפצו לאוגדת איו"ש. שלושה ימים לאחר מכן, ב-19 בדצמבר, אותרו ונעצרו 4 ערבים על ידי לוחמי ימ"מ וסיירת גולני בכפר סילת אל-חארית'יה שבנפת ג'נין. על פי החשד, שניים מהם הם המחבלים שביצעו את הפיגוע, ושניים סייענים. בנוסף נתפסו שלושה רובים, איתם ביצעו את הפיגוע וכן הוחרם הרכב ששימש אותם.

== לאחר הפיגוע ==
תיעוד ההריסה בכפר [[סילת אל-חארית'יה<ref></ref>]]ב-20 בדצמבר צה"ל מיפה את בתי המחבלים שרצחו את יהודה דימנטמן בכפר סילת אל-חארית'יה כצעד מקדים לפני הריסתם. במהלך הפעילות בוצע ירי רב לעבר לוחמי צה"ל שהשיבו באש. לא היו נפגעים לכוחות הביטחון. במקום התפתחה הפרת סדר שבמהלכה עשרות פלסטינים יידו אבנים ומטענים לעבר הכוחות שהגיבו באמצעים לפיזור הפגנות ובירי<ref></ref>.

בפברואר, 2022 הגישה הפרקליטות הצבאית כתב אישום כנגד שני המחבלים שביצעו את הפיגוע, וכתב אישום נוסף כנגד קטין שסייע להם<ref></ref>.

ב-8 במרץ 2022, כוחות צה"ל ומג"ב הרסו את ביתו של אחד המחבלים, מוחמד ג'ראדאת וכן את הקומה בה התגורר מחבל נוסף, ג'ית ג'ראדאת. במהלך הפעילות התפתחו הפרות סדר אלימות בהשתתפות עשרות מפרי סדר שיידו אבנים, השליכו בקבוקי תבערה, מטענים ורימונים מאולתרים ואף מחבלים חמושים ירו לעבר הכוחות. הלוחמים השיבו באש ובאמצעים לפיזור הפגנות.

ב-7 במאי 2022 הרס צה"ל את הקומה שבה התגורר אחד מהחבלים, עמר ג'ראדאת. במהלך פעילות הכוחות התפתחו מספר הפרות סדר במוקדים שונים, במהלכן חשודים יידו אבנים וזרקו בקבוקי תבערה לעבר הכוחות. כמו כן, נשמע ירי במרחב. כוחות הביטחון הגיבו בירי רוגר. לא היו נפגעים לכוחות הביטחון.

== תגובות לפיגוע ==
גורמי ימין מהאופוזיציה והקואליציה טענו כי דבריו של השר עמר בר-לב לתת-מזכירת המדינה של ארצות הברית בדבר אלימות מתנחלים הם שנתנו רוח גבית והובילו לפיגוע. חלקם קראו לשר להתפטר. בהמשך, ארצות הברית גינתה את הפיגוע. לעומתם, הפובליציסט גדעון לוי כתב "החטא הוא חומש, הריגתו של יהודה דימנטמן היא עונשו".

בחמאס ברכו על הפיגוע, ובג'יהאד האסלאמי לקחו עליו אחריות.

בינואר 2022 כינה סגן השר יאיר גולן את תושבי מאחז חומש שהשחיתו מצבות בכפר פלסטיני "תתי-אדם", וטען כי הם השחיתו מצבות בכפר פלסטיני. על אמירה זו ספג גולן ביקורות רבות, גם מקרב חבריו לממשלה. מאוחר יותר הגדיר גולן את ההתבטאות כ'לא מוצלחת'<ref></ref>.

=== גבעת נופי יהודה ===
למחרת הפיגוע תנועת נחלה הקימה לזכרו את גבעת 'נופי יהודה', בשטח אדמות מדינה בסמוך לקריית ארבע. כשעה לפני כניסת השבת הגיעו חיילים ופינו את המאחז. חבר הכנסת איתמר בן גביר התבצר באחד הבתים.

== חומש בעקבות הפיגוע==

ראש מועצה אזורית שומרון, יוסי דגן, חברי כנסת נוספים, דרשו לאשר את קיום הישיבה בחומש, משפחתו של יהודה דימנטמן דרשה לחדש את היישוב בחומש<ref></ref> כתגובה לפיגוע. אביו של יהודה אמר לשר הביטחון בני גנץ שלא יתן שיהרסו את הישיבה כשהגיע לנחמו<ref></ref>. נשיא המדינה יצחק הרצוג אמר למשפחה שיש הגיון בבקשתם ושיעביר את המסר ליועץ לביטחון לאומי של ארצות הברית<ref></ref>.

בליל 19 בדצמבר הקים צה"ל מחסום מאולתר בדרך לחומש וחסם את הגישה ליישוב ליהודים. באותו היום המנהל האזרחי הרס את הישיבה בחומש, שכבר נהרסה והוקמה מחדש ללא היתרי בנייה מספר פעמים קודם לכן. חברי כנסת מסיעות הציונות הדתית והליכוד העבירו את הלילה עם תלמידי הישיבה בחומש<ref></ref>. למחרת ולפנות בוקר, מסר דובר צה"ל כי מאות מתיישבים הגיעו לחומש, פרצו את מחסומי צה"ל, ונכנסו לשטח היישוב תוך ניסיון להקים בו מבנים חסרי היתרים. כשכוחות צה"ל, מג"ב ומשטרה ניסו לחסום את דרכם, לטענת דובר צה"ל המתיישבים נהגו באלימות, והשחיתו רכוש צבאי ובמהלך העימותים, לוחם צה"ל נפגע מאחד מרכבי המתיישבים. המתיישבים, אנשי ישיבת חומש, ראש מועצה אזורית שומרון יוסי דגן וחה"כ בצלאל סמוטריץ' טענו שדובר צה"ל שיקר בניסיון להשחיר את שם המתיישבים<ref></ref>.

ב-21 בדצמבר צה"ל הקים מוצב בחומש<ref></ref><ref></ref>.

ב-22 בדצמבר ראש ישיבת חומש, הרב אלישמע כהן, עוכב במהלך בדיקה במחסום חיזמא וזומן לחקירה בחשד להפרת חוק ההתנתקות. בהתערבות יוסי דגן נמנעה המשטרה מלעצור את הרב<ref></ref>.

באותו יום הגיש ח"כ יולי אדלשטיין את המסמכים לפתיחתה מחדש של שדולת "חומש תחילה" שהוקמה על ידיו לאחר ההתנתקות<ref></ref>. מעל 100 רבנים יצאו בקריאה לעצירת פינוי הישיבה מחומש בהם הרב חיים דרוקמן, הרב צבי טאו, הרב דב ליאור, הרב יעקב אריאל, הרב חיים שטיינר<ref></ref>.

ב-23 בדצמבר, הודיעו כל חברי תקווה חדשה כי הם מבקשים להפעיל לחץ בתוך הקואליציה כדי למנוע את פינוי הישיבה בחומש ואת הריסת המבנים במקום<ref></ref>.

בצהרי 23 בדצמבר, במלאת שבעה ימים לרצח יהודה דימנטמן, למעלה מ-15,000 בני אדם הגיעו בצעדה רגלית משבי שומרון לחומש. במקום נערכו אזכרה ועצרת נגד פינוי המקום<ref></ref>. תושבים פלסטינים שמחו בכפר בורקה על הצעדה התעמתו עם כוחות צה"ל שפיזר את המוחים תוך שימוש בירי חי וירי כדורי גומי. מספר פלסטינים נפצעו כולל אחד במצב קשה. במהלך הצעדה לחומש, פרצו מתנחלים לכפר בורקה, ניפצו מצבות בבית הקברות, ניקבו מיכלי מים ורגמו באבנים בתים<ref></ref>.

ב-24 בדצמבר, כוחות צבא מנעו כניסת עוקב מים לחומש במקום מיכלי המים שהרס כוח של המנהל האזרחי הבוקר. כ-70 תלמידי ישיבה, 4 משפחות וכ-10 ילדים נותרו ללא מים<ref></ref>.

ב-26 בדצמבר כ-500 איש, ערכו מלווה מלכה במחסום דרך לחומש, לאחר שצה"ל חסם אותם מלהגיע ליישוב. באירוע נשאו דברים מספר רבנים<ref></ref>. באותו יום החלו הפגנות של ערבים בארבעת היישובים שמסביב למאחז חומש: בורקה, בזאריה, סבסטיה וסילת א-דהר. הערבים המתפרעים הבעירו צמיגים ויידו אבנים לעבר כוחות צה"ל. חייל נפצע קל מיידוי אבנים. צה"ל השתמש באמצעים לפיזור הפגנות. דובר צה"ל דיווח כי מתנחלים התפרעו בבורקה וסבסטיה. בתגובה מסר ח״כ סמוטריץ׳ שדובר צה"ל ממשיך להפיץ שקרים בוטים במטרה להשחיר את המתיישבים<ref></ref>.מועצה אזורית שומרון תקפה גם היא את אמירות דובר צה"ל, כינתה אותם שקרים וטענה שלא הייתה שום פגיעה של יהודים בערבים או בכוחות הביטחון.

אל המחסום בכניסה לחומש הגיעו באותה תקופה בחורים ואברכים ממגוון ישיבות ברחבי הארץ ולמדו במקום<ref></ref><ref></ref>, ואף קיימו בו סעודת מלווה מלכה וסדר ט"ו בשבט<ref></ref>.

ב-2 בינואר חברי כנסת מהליכוד, ש"ס ומפלגת הציונות הדתית עלו לחומש יחד עם ראש מועצת שומרון יוסי דגן<ref></ref>. עיתונאים לא הורשו לסקר את האירוע<ref></ref>.

ב-3 בינואר הרסו כוחות צבא ומשטרה את מערכת החשמל של הישיבה ובנוסף מבנים ואוהלים. הישיבה עצמה לא נהרסה<ref></ref>.

בחול המועד פסח עלו לחומש מעל 20,000 אנשים בתוכם רבנים, אישי ציבור וחברי הכנסת.

== קישורים חיצוניים ==

* 
* 
* 
* 
* 

== הערות שוליים ==

קטגוריה:2021 בישראל
חומש
קטגוריה:חומש
חומש
חומש
קטגוריה:מארבים
קטגוריה:צפון השומרון